**SKAIDRUMO ATMINTINĖ DARBUOTOJAMS**

Prisiminkite, kad pagal tai, kaip Jūs bendraujate su gyventojais, įmonių atstovais, kurių problemas, klausimus Jums pavesta spręsti, vertinamas ne tik Jūsų, bet ir visų savivaldybės administracijoje bei visoje valstybės tarnyboje dirbančiųjų profesionalumas, etika, moralė ir požiūris į žmogų.

Skaidrumas yra viena iš Molėtų rajono savivaldybės vertybių, todėl puoselėdami šią vertybę ir siekdami elgtis užtikrintai, saugiai ir profesionaliai, prisiminkite šiuos patarimus:

* *Atsisakykite bet kokių dovanų už savo darbą;*
* *Žinokite, kad valstybės tarnyboje dovanos gali būti teikiamos ir priimamos tik oficialiai pagal įstatymus;*
* *Norinčiam atsidėkoti pasakykite, kad Jums užtenka šypsenos ir gero žodžio;*
* *Pasiūlykite teikiamas gėrybes atiduoti vargstančioms šeimoms, seneliams, neįgaliesiems ir t.t., taip išvenk nepatogių situacijų;*
* *Vadinamąsias „dovanas“, „atsidėkojimą“, „lauktuves“ ir pan. vertinkite kaip kyšį;*
* *Žinokite, kad už neteisėtą atlygį numatyta atsakomybė ir duodančiajam, ir imančiajam;*
* *Žinokite, kad nusikaltimas yra ir pažadas, susitarimas, provokavimas, reikalavimas ir siūlymas priimti kyšį ar tarpininkavimas;*
* *Apie paliktas „dovanas“ ar bandymus papirkti praneškite tiesioginiam vadovui, informuokite korupcijos prevencijos specialistą;*
* *Apie Jums siūlomus pinigus, prašymus atlikti nusikalstamus veiksmus informuokite STT ar kitas teisėsaugos institucijas telefonu 112;*
* *Skaidrumo klausimais konsultuokitės su prevencijos specialistu;*
* *Skaidriu elgesiu rodykite pavyzdį kolegoms;*

*Jei turite informacijos apie galimai neskaidrias veikas, praneškite Administracijos direktoriui ir/ar darbuotojui atsakingam už korupcijos prevenciją ir kontrolę* ***el. paštu:*** ***korupcijai-ne@moletai.lt****arba* ***tel. 8 383 42642*** *. Anonimiškumas garantuojamas.*

